100. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 409 της 2/7 Ιουν. 1979 (ΦΕΚ Α΄ 123) Περί καθορισμού των δαπανών δια την αφαίρεσιν, μεταφοράν, αποθήκευσιν, φύλαξιν και επιστροφήν των κατά τας διατάξεις του Κ.Ο.Κ. αφαιρουμένων στοιχείων Κυκλοφορίας οχήματος, ως και του τρόπου εισπράξεως και διαχειρίσεως αυτών. Έχοντες υπ’ όψει: 1.Τας διατάξεις της παρ. 6 του άρθρ. 103 του δια του Νόμ. 614/1977 κυρωθέντος Κώδικος Οδικής Κυκλοφορίας, ως τούτο αντικατεστάθη δι’ άρθρου 10 Νόμ. 894/1979 (ΦΕΚ 89 τ.Α΄). 2.Την υπ’ αριθ. 482/1979 γωνμοδότησιν του Συμβουλίου της Επικρατείας, προτάσει των Υπουργών Οικονομικών, Συγκοινωνιών και Δημοσίας Τάξεως, αποφασίζομεν: Άρθρ.1.-Η δαπάνη δια την αφαίρεσιν, μεταφοράν, αποθήκευσιν, φύλαξιν και επιστροφήν των κατά τας διατάξεις του άρθρ. 103 του δια του Νόμ. 614/1977 κυρωθέντος Κώδικος Οδικής Κυκλοφορίας, ως τούτο αντικατεστάθη δι’ άρθρ. 10 Νόμ. 894/1979, αφαιρεθέντων στοιχείων Κυκλοφορίας οχήματος, καθορίζεται εις δρχ. 300. Άρθρ.2.-Η εν άρθρ.1 του παρόντος Δ/τος δαπάνη εισπράττεται υπό των Δημοσίων Ταμείων, δυνάμει σημειώματος της Αστυνομικής Αρχής παρά της οποίας αφηρέθησαν ή φυλάσσονται τα στοιχεία Κυκλοφορίας του οχήματος, το δε σχετικόν αποδεικτικόν εισπράξεως αυτής δέον να προσκομίζεται εις την Αστυνομικήν Αρχήν δια την παραλαβήν των στοιχείων τούτων. Άρθρ.3.-Αι εν άρθρ. 1 του παρόντος Δ/τος δαπάναι πραγματοποιούνται συμφώνως προς τας ισχυούσας διατάξεις περί Κώδικος Δημοσίου Λογιστικού. 